থানায় বিয়ের আসর বসালেন আইসি, কবজি ডুবিয়ে চলল খাওয়া-দাওয়া!

নদিয়া: থানাতেই বসল বিয়ের আসর (Wedding in Police Station)। বাজল সানাই, থানাতেই এক হল চারহাত। শুনেই অবাক হয়ে গেলেন। এমন ঘটনা ঘটেছে নদিয়ার চাপড়া থানায় (Chapra police)। সিভিক ভলেন্টিয়ারের বিয়ে (Civic Volunteers Wedding) দিলেন আইসি (IC Arranged Civic Volunteer’s Wedding)। এক বিধবা মহিলার সঙ্গে বিয়ের আয়োজন হল সিভিক ভলান্টিয়রের। মানবিকতার এক উজ্জ্বল দৃষ্টান্ত স্থাপন করলেন চাপড়া থানার আইসি অনিন্দ্য মুখোপাধ্যায়। তা নিয়েই এখন জোর চর্চা এলাকায়। পুলিশের এই উদ্যোগের ভূয়সী প্রশংসাও করছেন এলাকার লোকজন।

আরও পড়ুন: নাবালিকাকে ধর্ষণের চেষ্টা, উত্তরবঙ্গে ফের হুলুস্থুল

পুলিশ শুধু আইন-শৃঙ্খলা রক্ষাকারী নয়, বরং সমাজের অসহায় মানুষেরও এক বড় ভরসাস্থল।চাপড়া থানার উদ্যোগে থানা চত্বরে আয়োজন করা হয় স্বামী হারা অসহায় মেয়ের বিয়ের আসর। রথীনের বাড়ি কড়ুইগাছি গ্রামে। পেশায় সিভিক ভলান্টিয়র। রথীনের সঙ্গেই মামনির বিয়ের উদ্যোগ নিলেন চাপড়া থানার আইসি অনিন্দ্য মুখোপাধ্যায়। সমাজের স্বামী হারা কন্যার বিয়ে সম্পন্ন করে তিনি আবারও প্রমাণ করলেন মানবিকতার। ফুল, আলোকসজ্জা আর অতিথিদের উপস্থিতিতে এক সুন্দর পরিবেশ তৈরি হয়। বিয়েতে উপস্থিত ছিলেন থানার অন্যান্য পুলিশকর্মীরাও । ২০২১ ক্যান্সারে আক্রান্তে মৃত্যু হয়েছিল মামনি ঘোষের স্বামীর। তার একটি পুত্রসন্তান রয়েছে। আইসির উদ্যোগে চারহাতচ এক হল। নতুন জীবনের জন্য আশীর্বাদ করেন।এই মহৎ কাজে যারা সহায়তা করেছেন, তাদের প্রতিও কৃতজ্ঞতা প্রকাশ করেছেন স্থানীয়রা। আমন্ত্রিতদের মধ্যে অনেকেই বললেন, খুবই ভাল উদ্যোগ। পুলিশের কাজ অসহায় মানুষের পাশে দাঁড়ানো।

অন্য খবর দেখুন